வருகுவது தானே வரும் (8) எல்லா உயிரையும் காப்பாற்றுவதற்கென்று ஒரு ஈசன் இருக்கிறானோ இல்லையோ தெரியவில்லை. இருந்தால் அவன் காப்பாற்றும் உயிர்களில் நானும் ஒருவன் இல்லையா? அப்படி இருக்கும்போது அவனைக் கட்டிப் பிடித்துக்கொண்டு அவன் பக்கத்திலேயே இருக்க அலைவது ஏன்? தாயே! எல்லாருக்கும் வரவேண்டியது தானே வரும். பூவில் அயனும் புரந்தரனும் பூவுலகைத் தாவி அளந்தோனும் தாமிருக்க – நாவில் இழைநக்கி நூல்நெருடும் ஏழைஅறி வேனோ குழைநக்கும் பிஞ்ஞகன்தன் கூத்து . (9) பூவில் இருக்கும் பிரமன், காப்பாற்றும் இந்திரன், உலகைக் காலால் அளந்த திருமால் ஆகியோர் இருக்கும்போது (நெசவு செய்யும்போது அறுந்த) நூலின் இழைகளை நா எச்சிலில் தடவி கையால் நெருடி ஒட்ட வைக்கும் ஏழை நெசவாளியாகிய நான் அறிவேனோ, கனங்குழையாகிய உமையை விரும்பிப் பிச்சை எடுப்பவன் கூத்தை. ஐயரென்(று) உரைத்தீர் நாயேற்(கு) அடுக்குமோ அருளிலேனைப்